Божин Павловски

Од Википедија, слободна енциклопедија

Академик Божин Павловски (7 јануари 1942, с. Жван, Демирхисарско) е познат македонски писател. Завршил Филозофски факултет во Скопје, и извесно време работел како новинар во „Трудбеник“, „Млад борец“ и „Нова Македонија“. Основач е на издавачката куќа „Мисла“ во Скопје, и бил долгогодишен главен уредник на истата. Исто така, основач е на издавачката куќа АЕА, основана во 1992 година во Мелбурн, Австралија. Оваа издавачка куќа ги издава весниците „Денес“ и „Македонија денес“ кои се вбројуваат меѓу највлијателните етнички весници во Австралија, САД и Канада. „Роман за моето заминување“ ја освои наградата за најпродавана книга на Меѓународниот саем на книгата во Скопје (2002 г.), а „Патувањето со Љубената“ ја доби Интербалканската награда за книжевност во Солун (2002 г.). Моментално е главен уредник на книгоиздателството „Матица македонска“ од Скопје (од 1996 година). Член е на Македонската академија на науките и уметностите, и на Друштвото на писателите на Македонија (од 1964 година).

Иако Божин Павловски е добитник на многу престижни литературни признанија, неговата кариера ја следат и некои негативни критики за неговото дело, за кое на неколку наврати се зборува дека е плагијат. Во 1992 година излегува книгата на Атанас Вангелов, наречена Преписите на Божин Павловски. Во 2003, студентката по компаративна книжевност, Маја Серафимовска, покренува тужба против него, бидејќи Павловски наводно и го негирал коавторството на автобиографскиот роман Патување со љубената.

Академик Божин Павловски живее и твори во Скопје, Македонија, и во Мелбурн, Австралија.

Делата на Божин Павловски се преведени на дваесетина јазици, меѓу кои: англиски, француски, руски, српски, италијански, романски, албански, словенечки и други јазици.

[уреди] Дела

  • Игра со љубов (роман, 1964)
  • Фантасти (раскази, 1964)
  • Миладин од Кина (роман, прв дел, 1967)
  • Лудисти (раскази, 1967)
  • Миладин од Кина (роман, втор дел, 1968)
  • Македонците зад Екваторот (патописна проза, 1971)
  • Дува (роман, 1973)
  • Австралија, Австралија (сценарио за документарен филм, 1975)
  • Вест Ауст (роман, 1978)
  • Црвениот хипокрит (роман, 1984)
  • Уткини соседи (роман, 1987)
  • Враќање во сказните (роман, 1989)
  • Дува и болвата (роман, 1997)
  • Подвижни гробови (роман, 1998)
  • Патување со љубената (роман, 2000)
  • Египетска сонувалка (роман, 2001)
  • Изгубени во рајската градина (роман)

[уреди] Награди

  • „Рациново признание“,
  • „11 Октомври“
  • „Стале Попов“
  • „Гоцева повелба“
  • „Кочо Рацин“
  • „Младост“
  • „Железарница Сисак“

[уреди] Надворешни врски